Jabotinsky ble sterkt kritisert av moderate sionister for å ha utformet en amoralsk sionisme. Etter hvert ble imidlertid jernmur-strategien til en viss grad akseptert blant ledende arbeiderparti-sionister (bl.a. David Ben-Gurion og Golda Meir). Jabotinsky så imidlertid ut til også moderere sin egen jernmur-tankegang gjennom å presisere at den ikke burde være noe endelig mål. Når jernmuren var ugjennomtrengelig, kunne tiden være kommet for forhandlinger med araberne med sikte på sameksistens.